Fachañ tud evit fachañ tud, "peogwir e vez fachet tud bepred" n'eo ket un arguzenn, n'eo ket un daore da ober, hag evit poent ne ya ket en dro, pe n'eo ket aet en-dro abaoe ar cpe, d'an nebeutañ. N'eus nemet pa ve unvan ar studierien, ar gelennerien, al liseidi hag all e teuer a-benn da ober un dra bennak. Seurt unvaniezh n'eo ket aes da seveniñ, siwazh, ha 500 studier o tivizout evit an holl re all n'eo ket reizh, ha ne ra nemet krouiñ tenn ha rannañ. Evit bezañ bet o straniñ gant tud eus an daou  du, pro hag anti, e ouzan mat a-walc'h petra eo disoc'h seurt traoù, ha votet am eus bet evit ar stankañ a-wechoù em bloavezhioù kentañ. Goude em eus komprenet ne servije da netra, ha lod all d'am heul.